**ZAKON**

**O IZMJENAMA I DOPUNI**

**ZAKONA O POLJOPRIVREDNOM ZEMLJIŠTU**

Član 1.

U Zakonu o poljoprivrednom zemljištu („Službeni glasnik Republike Srpske“, br. 93/06, 86/07, 14/10, 5/12, 58/19 i 119/21) u članu 29. u stavu 3. riječi: „1980. godine“ zamjenjuju se riječima: „nakon roka do kojeg se objekti smatraju legalno izgrađenim u skladu sa posebnim propisom o legalizaciji bespravno izgrađenih objekata“.

Član 2.

U članu 36. u stavu 1. tačka k) mijenja se i glasi:

„k) legalizacije objekata koji se smatraju legalno izgrađenim u skladu sa posebnim propisom o legalizaciji bespravno izgrađenih objekata.“

U stavu 5. u tački v) riječi: „do kraja 1980. godine“ zamjenjuju se riječima: „u roku u kojem se objekti smatraju legalno izgrađenim u skladu sa posebnim propisom o legalizaciji bespravno izgrađenih objekata“.

Član 3.

U članu 70. poslije stava 1. dodaje se novi stav 2, koji glasi:

„(2) Izuzetno od stava 1. ovog člana, u slučaju ako je odgovarajućim aktom prostornog uređenja za poljoprivredno zemljište u svojini Republike utvrđena druga namjena, može se izvršiti zamjena tog zemljišta za poljoprivredno zemljište u svojini jedinice lokalne samouprave, radi očuvanja fonda ovog zemljišta i smanjenja njegove degradacije.“

Dosadašnji st. 2, 3, 4. i 5. postaju st. 3, 4, 5. i 6.

U dosadašnjem stavu 3, koji postaje stav 4, riječi: „iz stava 2. ovog člana“ brišu se.

Član 4.

U članu 71. u stavu 1. riječi: „30 godina“ zamjenjuju se riječima: „50 godina“.

Član 5.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-977/22 PREDSJEDNIK

Datum: 14. septembra 2022. godine NARODNE SKUPŠTINE

Nedeljko Čubrilović